Oppenheimer (film)

***Oppenheimer*** er en amerikansk film fra 2023 regissert av Christopher Nolan.

I motsetning til de fleste filmer som spilles inn i vår tid, er *Oppenheimer* innspilt på analog film. Etter digitaliseringen av film skulle egentlig Kodak legge ned produksjonen av filmruller. Men i lag med flere andre regissører fikk Nolan igjennom en avtale, så produksjonen fortsatte, for Nolan mener man ikke får samme billedkvalitet digitalt. 

Den norske skuespilleren Trond Fausa spiller George Kistiakowski.

## Handlingsreferat

En ung, briljant J. Robert Oppenheimer sliter med arbeidet sitt ved Cavendish Laboratory under Patrick Maynard Stuart Blackett, en krevende veileder, som Oppenheimer skal ha lagt igjen ett forgiftet eple til. En tilreisende Niels Bohr spiser nesten dette eplet, men Oppenheimer forhindrer dette i tide. Etter å ha fullført sin doktorgrad i fysikk ved Georg-August-Universität Göttingen, vender Oppenheimer tilbake til USA, og er interessert i forskning på kvantefysikk. Han begynner å undervise ved University of California, Berkeley, mens han også dedikerer tid til California Institute of Technology. Underveis møter han en rekke betydelige skikkelser som Ernest Lawrence, nobelprisvinneren fra 1939. Oppenheimer innleder også et romantisk forhold til Jean Tatlock, et medlem av USAs kommunistiske parti, frem til hun begår selvmord.

Oppenheimer møter også biolog og tidligere kommunist Katherine Puening, som han senere gifter seg med. General Leslie Groves henvender seg til Oppenheimer, og ber om hans engasjement i utviklingen av atombomben, kjent som Manhattanprosjektet, men først etter at Oppenheimer har forsikret om at han ikke har noen sympatier for kommunismen. Oppenheimer setter snart sammen et team av forskere for å lage atombomben og gjennomfører tester i Los Alamos, New Mexico. Han håper at dette kan redde verden, til tross for hans bekymringer om de potensielle globale konsekvensene. Det skal spesielt ha vært nazistene, og deres antisemittisme, som skal ha drevet den jødiske Oppenheimer.

Men når Tyskland overgir seg under andre verdenskrig, begynner noen av prosjektets forskere å stille spørsmål ved atombombens betydning. Prosjektet fortsetter imidlertid uansett, og Trinityprøvesprengningen finner sted i juli 1945. Testen viser seg snart å være vellykket, og USAs president Harry S. Truman tar beslutningen om å slippe atombomber over Hiroshima og Nagasaki i Japan. Men de enorme ødeleggelsen forårsaket av disse bombingene blir møtt med avsky fra Oppenheimer. Men Truman misliker Oppenheimers følelsesmessige tilstand, og oppfatter dette som en svakhet. På et tidspunkt diskuterer Oppenheimer og den anerkjente fysikeren Albert Einstein de vidtrekkende implikasjonene av atomvåpen, og den store kunnskapsbyrden de bærer.

I de påfølgende årene blir Oppenheimer en ivrig talsmann mot videre kjernefysisk utvikling, spesielt opprettelsen av hydrogenbomben. Men Oppenheimers holdninger blir imidlertid ansett som problematiske under det vanskelige klimaet under den kalde krigen med Sovjetunionen. Lewis Strauss, medlem av den amerikanske Atomic Energy Commission bærer også et personlig nag til Oppenheimer, og ønsker å fjerne Oppenheimer fra all hans politiske innflytelse. Oppenheimers sikkerhetsgodkjenning blir deretter tilbakekalt, og hans tidligere bånd til kommunismen fører til at hans innflytelse synker dramatisk. I sine senere år mottar Oppenheimer Enrico Fermi-prisen fra daværende visepresident Lyndon B. Johnson, som en gest for politisk rehabilitering av Oppenheimer.

## Skuespillere
* Cillian Murphy som J. Robert Oppenheimer
* Emily Blunt som Katherine "Kitty" Oppenheimer
* Matt Damon som Leslie Groves
* Robert Downey Jr. som Lewis Strauss
* Florence Pugh som Jean Tatlock
* Josh Hartnett som Ernest Lawrence
* Casey Affleck som Boris Pash
* Rami Malek som David Hill.
* Kenneth Branagh som Niels Bohr
* Benny Safdie som Edward Teller
* Jason Clarke som Roger Robb
* Dylan Arnold som Frank Oppenheimer
* Tom Conti som Albert Einstein
* James D'Arcy som Patrick Blackett
* David Dastmalchian som William L. Borden.
* Dane DeHaan som Kenneth Nichols.
* Tony Goldwyn som Gordon Gray
* Jefferson Hall som Haakon Chevalier
* David Krumholtz som Isidor Isaac Rabi
* Matthew Modine som Vannevar Bush
* Gustaf Skarsgård som Hans Bethe
* Michael Angarano som Robert Serber
* Jack Quaid som Richard Feynman
* Josh Peck som Kenneth Bainbridge
* Olivia Thirlby som Lilli Hornig.
* Danny Deferrari som Enrico Fermi
* Devon Bostick som Seth Neddermeyer
* Alex Wolff som Luis Walter Alvarez
* Trond Fausa som George Kistiakowski

## Referanser


## Eksterne lenker
*